—

Šiuo pakeitimu keičiamas produkto specifikacijos 3 straipsnis („Gamybos vietovė“), santraukos 4.3 punktas ir bendrojo dokumento 4 punktas. Dabartinis tekstas: „Alyvuogės, iš kurių gaminamas 1 straipsnyje nurodytas ypač grynas alyvuogių aliejus, kuriam taikoma saugoma kilmės vietos nuoroda, turi būti auginamos alyvmedžių giraitėse, tinkamose aliejui, atitinkančiam šioje produkto specifikacijoje nustatytus kokybės reikalavimus, gaminti, ir esančiose bet kurioje iš šių Sicilijos regiono administracinei teritorijai priklausančių savivaldybių: — Katanijos provincija – Adrano, Belpasso, Biancavilla, Bronte, Camporotondo Etneo, Castiglione di Sicilia, Maletto, Maniace, Motta, S. Anastasia, Paternò, Ragalna, Randazzo, Santa Maria di Licodia ir San Pietro Clarenza; — Enos provincija – Centuripe; — Mesinos provincija – Malvagna, Mojo Alcantara, Roccella Valdemone ir Santa Domenica Vittoria. Konkreti teritorija, nurodyta 1:25000 mastelio žemėlapyje, apibrėžiama taip: teritorijos riba prasideda pietuose, kelio, kuriuo iš Mota Sant Anastazijos miesto išvažiuojama į 121 nacionalinį greitkelį, ir to greitkelio sankirtoje; ji tęsiasi palei vakarinę to miesto sieną, o tada į pietvakarius išilgai kelio, vedančio iš Mota Sant Anastazijos miesto į Rotondelos geležinkelio stotį; nuo ten teritorijos riba eina į šiaurę iki 100 m aukščio žymos horizontalės, o toliau – palei ją į šiaurę iki Ponte la Barkos miesto; nuo ten tęsiasi ta pačia kryptimi palei Simeto upę iki Pjetralungos tilto, o nuo jo – toliau į šiaurę palei Simeto upę, kirsdama Pjano Mandarano, Kavaleros, Pjano Trinitos ir Pjano D’Aragonos vietoves, iki Bolo tilto šalia 120 nacionalinio greitkelio; nuo ten teritorijos riba eina palei 120 nacionalinį greitkelį rytų kryptimi, tada palei Guridos upę iki Alkantaros upės, palei kurią riba šiaurės kryptimi tęsiasi 800 metrų, o tada – 400 metrų į rytus nuo upės iki San Giacomo vandentiekio magistralės, palei kurią riba tęsiasi 650 metrų į pietus iki 116 nacionalinio greitkelio; po to ji vėl eina palei Alkantros upę iki Favoskūro upelio, o tada tęsiasi į rytus per šias vietoves: Feudo Amato, Rocca Pizzicata, Rustica, Serra Bardella, Pecoraro ir Buon Vassallo (visos įsikūrusios tarp Favoskūro upelio ir Paso Mojo kalno); ji toliau eina į rytus, kirsdama rajonus, esančius tarp Paso Mojo kalno ir Fondačelo upelio, o tada vėl Alkantaros upės kryptimi į pietryčius, kol pasiekia kelią, jungiantį Kastiljone di Sicilijos geležinkelio stotį su 120 nacionaliniu greitkeliu; teritorijos riba toliau tęsiasi tuo keliu į pietus, palei vakarinę Kastiljone di Sicilijos sieną, tuomet pietų kryptimi palei 120 nacionalinį greitkelį, o tada netoli Katenos miesto pakeičia kryptį ir tęsiasi į pietus iki kol pasiekia 1 000 m aukščio žymos horizontalę; tada ji eina į vakarus, kol priartėja prie Maleto savivaldybės, ir pietų kryptimi palei tą pačią horizontalę iki Madžerio, o tada į pietus palei Belpaso ir San Pjetro savivaldybių rytines ribas.“ turi būti pakeistas taip: „Alyvuogės, iš kurių gaminamas 1 straipsnyje nurodytas ypač grynas alyvuogių aliejus, kuriam taikoma saugoma kilmės vietos nuoroda, turi būti auginamos alyvmedžių giraitėse, tinkamose aliejui, atitinkančiam šioje produkto specifikacijoje nustatytus kokybės reikalavimus, gaminti, ir esančiose bet kurioje iš šių Sicilijos regiono administracinei teritorijai priklausančių savivaldybių: